Milers de pacients s'han vist afectats negativament pel mal ús dels vials de dosi única o d'un sol ús i de dosi múltiple.
Des de l'any 2001, el Centers for Disease Control and Prevention (CDC), un organisme del govern nord-americà, ha identificat una cinquantena de brots infecciosos originats en el mal ús d'aquest tipus d'instrumental, tant en pacients hospitalitzats com els atesos en l'atenció primària que van afectar prop de 150.000 pacients als EUA.
La Joint Comission ha emès recentment una alerta sanitària amb unes recomanacions de bones pràctiques per evitar aquests esdeveniments adversos.
Un dels riscos que sempre existeixen per als pacients que estan sent tractats amb xeringues, vials i vies parenterals és la infecció per l'ús inadequat d'aquest tipus de productes.
És una de les conclusions obtingudes per la Joint Comission, l'organisme responsable dels estàndards de la seguretat en la Salut als Estats Units què ha emès una alerta sanitària amb unes recomanacions de bones pràctiques.
Des de l'any 2001, el CDC ha detectat prop d'una cinquantena de brots infecciosos originats per males pràctiques amb vials injectables.
Aquestes pràctiques han implicat que gairebé 150.000 persones haguessin de comprovar si havien estat afectades per aquests errors.
Una part dels pacients va patir infeccions d'origen bacterià però també es van detectar infeccions víriques, com l'hepatitis B o la C.
Per reduir de forma significativa aquests riscos, La Joint Comission recomana als centres sanitaris un conjunt de tretze mesures en la manipulació dels vials que conformen un estricte protocol de seguretat dels pacients.
Recomanacions generals per a l'administració de vials:
Per els vials de dosi única o d'un sol ús:
Cal seguir estrictament la norma un sol pacient, un sol ús, una sola vegada (seguint la directriu de la One & Only Campaign ).
Cal recordar que els vials d'una sola dosi són els que tenen menys protecció antimicrobiana, i per tant, són els que tenen un major risc.
Si és necessari introduir aquest vial més d'una vegada al mateix pacient i durant el mateix procediment, el més adient és canviar l'agulla i la xeringa per a cada ús.
No combinar mai components sobrants de vials de dosi única o d'un sol ús.
No guardeu els vials utilitzats per un ús posterior.
Cal parar atenció sempre a la data de caducitat del material i seguir les recomanacions del fabricant relatives a l'emmagatzematge segur de la medicació fora del seu contenidor original.
Totes aquestes mesures, a més, sempre han d'anar acompanyades d'una curosa formació del personal sanitari (inclòs el nou o l'eventual) en l'ús de les xeringues i els vials.
La Joint Comission recomana que s'ofereixi com a mínim una formació anual als centres de salut on es fa servir quotidianament aquest instrumental.
La formació inclou els pacients, en cas que aquests hagin de fer servir vials per medicar-se.
També fa èmfasi en la importància de la notificació dels incidents/esdeveniments adversos derivats de la practica de l'administració dels vials com un pas necessari per millorar la seguretat.
En cas que es produeixi qualsevol error, és igualment important controlar-lo i proporcionar un seguiment dels pacients que poden haver-lo patit i fer un anàlisi acurat dels riscos.
Aquest gràfic resumeix de manera adient alguns dels consells de seguretat que cal tenir en compte en l'ús de vials de dosi múltiples.